Pagoda

**Pagoda** (mungkin dari menara Pazhou -  *Pázhōu Tǎ* - yang terletak di selatan Guangzhou di Tambatan Whampoa;  "menara") adalah menara terdiri dari banyak tingkat dipasangkan atap melentik naik dengan saliran yang biasa didapati di kawasan dipengaruhi kuat budayanya terutamanya China, Jepun, Korea dan Vietnam di Asia Timur.

Struktur ini datangnya daripada pengembangan reka bentuk stupa yang wujud dalam tamadun India kuno dan dilazimkan dalam binaan dengan fungsi keagamaan seperti Tokong Tao dan Buddha mahupun wihara, namun ia turut boleh didapati pada binaan lain menerapkan unsur masyarakat dipengaruhi agama ini seperti menara masjid.

## Seni bina
### Bahan binaan
Pagoda-pagoda terawal pada zaman Utara-Selatan sering terbina dari kayu yang memberikan sifat tahan gegaran gempa bumi namun mudah berisiko dari kebakaran. Dinasti-dinasti Wei dan Sui Utara (386-618) mula mencuba membina dengan batu bata dan batu. Pagoda bata tertua yang masih wujud ialah Pagoda Songyue setinggi 40 meter di Daerah Dengfeng, Henan dibina pada tahun 523 semasa Dinasti Wei Utara bereka bentuk bulat melengkung. Seperti pagoda zaman Tang kemudian, binaan ini mempunyai anjung bersusun dan menara kecil di puncaknya. Dindingnya setebal 2.5 m dan diameter aras bawah ialah 10.6 m. Satu lagi contoh awal ialah Pagoda Guoqing dari zaman Dinasti Sui, dibina pada tahun 597.

Dinasti-dinasti Song, Liao, Jin, dan Yuan memperkenalkan pelbagai gaya binaan baru terutamanya asas berbentuk heksagon dan oktagon.

### Rekaan
Pagoda terdapat dalam pelbagai paras ketinggian, bahkan ada yang boleh menjadi terlalu tinggi sehingga mudah disambar kilat sehingga banyak dirosakkan berulang kali; pemasangan alat penebat sering dilakukan setiap kali pengubahsuaian moden bagi mengelakkan masalah ini berulang.

Tingkat-tingkat sesebuah pagoda sering dibina dalam bilangan yang ganjil. Senibina pagoda seluruh tanah besar Cina dan alam sebudayanya menampakkan jelas perlambangan budaya Cina. Ikonografi Buddha juga ketara, seperti imej Buddha Sakyamuni dan Buddha Gautama dalam posisi tangan *[[Mudra#Abhaya Mudrā|abhaya mudra]]* ("isyarat tanpa bahaya"). Wu Hung dalam satu artikel mengenai unsur Buddha dalam seni zaman kerajaan Dinasti Han mencadangkan bahawa perlambangan Buddha telah digabungkan dengan tradisi tempatan Cina untuk membentuk aturan seni yang unik diterapkan dalam pagoda-pagoda didirikan ketika zaman ini.

### Pemujaan
Ada sesetengah masyarakat di tanah besar China yang percaya bahawa pemujaan pagoda boleh membawa tuah kepada pelajar yang menduduki peperiksaan perkhidmatan awam: Apabila sebuah pagoda di Kaunti Yihuang di Fuzhou runtuh pada tahun 1210, penduduk tempatan mempercayai bahawa kejadian itu berkait dengan kegagalan ramai calon dalam peperiksaan peringkat wilayah pada masa itu. pagoda tersebut dibina semula pada tahun 1223 dan senarai calon yang berjaya kemudiannya diukir pada struktur itu dengan harapan nasib buruk penduduk daerah akan dibalikkan sambil mereka memperoleh restu ghaib.

## Gaya mengikut zaman

### Permulaan
Asal-usul pagoda boleh dikesan kembali kepada struktur stupa (abad ke-3 SM). Stupa, iaitu monumen berbentuk kubah, digunakan sebagai monumen peringatan untuk menyimpan relik dan tulisan suci. Di Asia Timur, seni bina menara dan pavilion Cina digabungkan ke dalam seni bina pagoda, yang kemudiannya tersebar ke Asia Tenggara. Pembinaan pagoda menjadi masyhur hasil penyebaran maklumat oleh para guru sami Buddha, penziarah tempat-tempat suci Buddha, pemerintah, dan penganut biasa yang memahamkan binaan pagoda sebagai penghormatan tinggalan mayat Gautama Buddha.

Jepun mempunyai sejumlah 22 pagoda kayu lima tingkat yang dibina sebelum tahun 1850.

### China
Gaya awal pagoda Cina terdiri daripada asas berbentuk segi empat dan bulat, manakala menara asas oktagon muncul antara abad ke-5 hingga ke-10. Pagoda tertinggi dari zaman pramoden di China ialah Pagoda Liaodi di Biara Kaiyuan, Dingxian, Hebei, yang siap dibina pada tahun 1055 M semasa pemerintahan Maharaja Renzong dari Song dan mempunyai ketinggian keseluruhan 84&nbsp;m (275&nbsp;kaki). Walaupun kini tidak wujud lagi, pagoda tertinggi dalam sejarah pramoden China dipercayai ialah Pagoda Yongning (永宁宝塔) dari abad ke-6 di Luoyang, dengan anggaran ketinggian sekitar 137 meter. Sebuah lagi pagoda kayu setinggi  dibina oleh Maharaja Yang dari Sui di Chang'an. Pagoda pramoden tertinggi yang masih wujud ialah Pagoda Liaodi. Pada April 2007, pagoda kayu baharu Tianning di Changzhou dibuka kepada umum dan menjadi pagoda tertinggi di China, dengan ketinggian 154&nbsp;m (505&nbsp;kaki).

### Dinasti Han
Contoh seni bina menara zaman Dinasti Han sebelum pengaruh Buddha dan sebelum kemunculan pagoda Cina sepenuhnya dapat dilihat dalam empat gambar di bawah. Michael Loewe menulis bahawa semasa zaman Dinasti Han (202 SM – 220 M), menara bertingkat dibina untuk tujuan keagamaan, sebagai balai cerap astronomi, menara kawalan, atau bangunan hiasan yang dipercayai mampu menarik restu roh, dewa, dan makhluk abadi.

Image:Pottery tower 6.JPG|Model purba menara kediaman berkembar dari zaman Dinasti Han, diperbuat daripada tanah liat, abad ke-2 SM hingga abad ke-2 M, digali oleh ahli arkeologi pada tahun 1993.
File:Han Dynasty pottery tower2.JPG|Pandangan sisi model menara Dinasti Han dengan balkoni tingkat tengah dan pintu halaman dijaga oleh menara kecil; *dougong* (braket sokongan) jelas kelihatan.
File:Nswag, dinastia han occidentale, modellino funebre di una torre d'avvistamento 02.JPG|Model dari Dinasti Han Barat bagi menara kawalan dengan patung manusia di balkoni (termasuk pemanah) dan pintu gerbang serta halaman di tingkat bawah.
Image:Earthenware architecture models, Eastern Han Dynasty, 1.JPG|Antara satu set besar model seni bina, tiga menara kawalan Dinasti Han Timur terletak di belakang paparan ini.


### Dinasti Sui dan Tang
Pada zaman Dinasti Wei Utara dan Dinasti Sui (386–618), percubaan awal pembinaan pagoda menggunakan bata dan batu mula dijalankan. Namun, pada akhir zaman Sui, kayu masih merupakan bahan utama. Contohnya, Maharaja Wen pernah mengarahkan semua wilayah dan daerah membina pagoda mengikut reka bentuk piawai, tetapi kerana semuanya diperbuat daripada kayu, tiada satu pun yang terselamat.

Pagoda yang dibina semasa Dinasti Sui dan Tang biasanya berasaskan segi empat sama, dengan beberapa pengecualian seperti Pagoda Daqin:

Image:Four gates pagoda shandong 2006 09.jpg|Pagoda Empat Pintu, dibina pada tahun 611
File:Da Qin Pagoda.jpg|Pagoda Daqin, dibina pada tahun 640
Image:Xi'anwildgoosepagoda2.JPG|Pagoda Angsa Liar Kecil, dibina pada tahun 709
File:Fawang Temple Pagoda, Dengfeng.jpg|Pagoda Tokong Buddha Fawang, dibina awal abad ke-8
File:Baoguangsi.jpg|Pagoda Tokong Buddha Baoguang, dibina antara 862 dan 888


### Kerajaan Dali

Image:Threepagodas.jpg|Tiga Pagoda, abad ke-9 dan ke-10


### Dinasti Song, Liao, Jin, Yuan

Pagoda dari Dinasti Lima, Song Utara dan Selatan, Liao, Jin, dan Yuan mempamerkan pelbagai gaya baharu, dengan penekanan kepada bentuk asas segi enam dan segi lapan:

File:Pagoda Yunyan Ta.jpg|Menara Huqiu, dibina pada tahun 961
File:Longhua Pagoda.JPG|Pagoda Longhua, dibina pada tahun 977
File:苏州罗汉院双塔·航拍正立面.jpg|Pagoda Berkembar Luohanyuan, dibina pada tahun 982
File:瑞光塔·苏州·（西向东）.jpg|Pagoda Ruiguang, dibina pada tahun 1009
File:The Fugong Temple Wooden Pagoda.jpg|Pagoda Tokong Buddha Fogong, dibina pada tahun 1056
File:Dingzhou Liaodi Pagoda 2.jpg|Pagoda Liaodi, dibina pada tahun 1055
File:Pagoda at Lingyan Si.jpg|Pagoda Pizhi, dibina pada tahun 1063
File:Haotian pagoda.jpg|Pagoda Haotian, dibina pada tahun 1103
File:Tianning Pagoda 1.JPG|Pagoda Tokong Buddha Tianning (Beijing), dibina pada tahun 1120
File:北寺塔·蘇州·正面.jpg|Pagoda Beisi, dibina pada tahun 1153
File:Chengling pagoda.JPG|Pagoda Chengling, dibina pada tahun 1189
File:Wuhan Wuying Ta 2012.11.21 10-44-59.jpg|Pagoda Wuying, dibina pada tahun 1270
File:BailinTemple2.jpg|Pagoda Tokong Buddha Bailin, dibina sebelum tahun 1330
File:Flower Pagoda dli dpa 000 16187 cor.jpg|Pagoda Bunga di Guangzhou, tarikh tidak diketahui


### Zaman Dinasti Ming dan Qing
Pagoda pada zaman Dinasti Ming dan Qing secara amnya mewarisi gaya era sebelumnya, walaupun terdapat beberapa variasi kecil:

File:六榕寺塔·六榕寺·廣州·（正南方）.jpg|Pagoda Bunga di Tokong Buddha Enam Pokok Banyan, dibina pada tahun 1373
Image:Jgbzt.jpg|Tokong Buddha Zhenjue, dibina pada tahun 1473
Image:Cishou_Temple_Pagoda.JPG|Pagoda Tokong Buddha Cishou, dibina pada tahun 1576
Image:Great White Pagoda1.JPG|Stupa Sarira di Tokong Buddha Tayuan, dibina pada tahun 1582
Image:Aerial View, Lotus Pagoda, Guangzhou Lotus Hill 20230225~3.jpg|Pagoda Lianhua di Bukit Lianhua, dibina pada tahun 1612
Image:Fragrant Hills-pagoda.JPG|Pagoda Bukit Wangi (Fragrant Hills), dibina pada tahun 1780
File:Square Tower of Songjiang.jpg|Menara Segi Empat di Songjiang, Shanghai, dibina pada tahun 1884


## Pengaruh kepada binaan lain
Penerapan unsur rekaan pagoda dalam binaan tinggi ada mengesan dalam pembinaan seberapa masjid yang dimunculkan hasil pertukaran ilmu pertukangan antara orang Cina dan warga setempat di beberapa tempat serata Nusantara hasil hubungan yang dijalin pada zaman-zaman dinasti Ming serta makmurnya kesultanan-kesultanan Islam seperti kesultanan Melaka berikutan pelayaran laksamana Cheng Ho; hal ini masih boleh dinampakkan pada binaan masjid-masjid tertua dalam rantau ini termasuk Masjid Kampung Hulu, Masjid Tengkera dan Masjid Kampung Keling di negeri Melaka, Malaysia moden.

## Galeri

Fail:Horyu-ji09s3200.jpg|Pagoda Hōryū-ji di Nara, Jepun
Fail:CheSuiKhor-Pagoda Kota-Kinabalu-01.jpg|Pagoda Che Sui Khor di Kota Kinabalu, Sabah
Fail:Pagoda Avalokitesvara - Buddhagaya Watugong.jpg|Pagoda Vihara Buddhagaya Watugong di Semarang,Indonesia
Fail:Korea-Boeun-Beopjusa Palsangjeon 1761-06.JPG|Pagoda "Dewan Lapan Rupa" (팔상전) Beopjusa, Chungcheong Utara, Korea Selatan



Fail:KLS 2 0610.jpg|Pagoda Kek Lok Si di Pulau Pinang, Malaysia
Fail:Chinese-style minaret of the Great Mosque.jpg|Menara mirip pagoda di pekarangan Masjid Agung Xi'an
Fail:Masjid Tengkera Minaret.jpg|Binaan pagoda Masjid Tengkera di Bandar Raya Melaka, Malaysia


## Rujukan